Diari Oficial de la Generalitat Valenciana


Sumari del DOGV 7307, del 01-07-2014 (2014/6114)

RESOLUCIÓ de 15 d'abril de 2014, del conseller de Presidència i Agricultura, Pesca, Alimentació i Aigua, per la que s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les millores de la xarxa de sanejament d'aigües residuals, zona Platja Fase I a Almassora.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7307

Data del DOGV
:   01-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6114


Data del document
:   25-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 15 d'abril de 2014, del conseller de Presidència i Agricultura, Pesca, Alimentació i Aigua, per la que s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les millores de la xarxa de sanejament d'aigües residuals, zona Platja Fase I a Almassora. [2014/6114]  
Antecedents de fet  
  
Les obres corresponents al projecte d'obres de millora de la xarxa de sanejament d'aigües residuals, zona Platja Fase I a Almassora (Castelló), Expedient núm. 2008/EL/0087, van ser contractades per l'Entitat Pública de Sanejament d'Aigües Residuals de la Comunitat Valenciana amb data 23 d'octubre de 2009, a l'empara del conveni subscrit el 30 de juliol de 2008 i entre la dita entitat i l'Ajuntament d'Almassora per a l'execució d'infraestructures de sanejament i depuració del municipi d'Almassora (Castelló).  
Subscrita amb data 8 de març de 2011 adenda a l'esmentat conveni i concloses les referides obres i rebudes per l'Entitat de Sanejament d'Aigües, es pretén la seua incorporació, a partir del dia 1 de juliol de 2014, a l'actual servici de funcionament i manteniment del sistema de sanejament i depuració d'aigües residuals d'Almassora (Castelló) que té contractat l'Entitat de Sanejament d'Aigües, Expedient núm. 2009/GV/0101, i per consegüent, amb l'objecte de garantir el funcionament normal de les instal·lacions, després de la seua recepció i entrega a l'ús públic, i per a evitar interrupcions en el servici prestat per les mateixes, es fa necessari efectuar la corresponent encàrrec de gestió a favor de l'Entitat de Sanejament d'Aigües, d'acord amb el que establix l'article 16.a de la Llei 2/1992, de 26 de març, de Sanejament de les Aigües Residuals de la Comunitat Valenciana.  
  
  
Fonaments de dret  
  
L'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC), disposa que la realització d'activitats de caràcter material, tècnic o de servicis de la competència dels òrgans administratius o de les entitats de dret públic podrà ser encomanada a altres òrgans o entitats de la mateixa o de distinta administració, per raons d'eficàcia, o quan no es posseïsquen els mitjans tècnics idonis per al seu exercici; així com que, l'encàrrec de gestió entre òrgans administratius o entitats de dret públic pertanyents a la mateixa Administració, haurà de formalitzar-se en els termes que establisca la seua pròpia normativa, havent de ser en tot cas publicada per a la seua eficàcia en el diari oficial corresponent.  
A este respecte, la Llei 2/1992, de 26 de març, de Sanejament de les Aigües Residuals de la Comunitat Valenciana determina en l'article 3 que, correspon a la Generalitat entre altres atribucions, l'explotació de les instal·lacions i servicis que promoga directament; així com que la Generalitat podrà utilitzar qualsevol mecanisme conveniat, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En este sentit, l'esmentada llei concep l'Entitat Pública de Sanejament d'Aigües Residuals de la Comunitat Valenciana, com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i servicis, i l'execució d'obres de tractament, depuració i, si és el cas, reutilització d'aigües depurades; atribuint-li en l'article 16.a, entre altres funcions, la de gestionar l'explotació de les instal·lacions i executar les obres de sanejament i depuració que l'Administració de la Generalitat determine, així com aquelles altres que li puguen encomanar les entitats locals o altres organismes.  
Finalment, conforme a l'article 40.3 del Decret 82/2013, de 21 de juny, del Consell, pel que s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, l'Entitat Pública de Sanejament d'Aigües Residuals de la Comunitat Valenciana, es troba actualment adscrita a la dita conselleria.  
En virtut d'això, i de conformitat amb el que establix l'article 15 de la Llei 30/1992, de 26 de novembre, article 16.a de la Llei 2/1992, de 26 de març, article 28 de la Llei 5/1983, de 30 de desembre, de Govern Valencià, i article 40.3 del Decret 82/2013, de 21 de juny, del Consell, resolc:  
Encomanar a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les millores de la xarxa de sanejament d'aigües residuals, zona Platja Fase I a Almassora (Castelló), a partir del dia 1 de juliol de 2014.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del mateix òrgan que la dicta, en el termini d'un mes, comptat des de l'endemà de la seua notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant (LRJPAC); o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà a la seua notificació o publicació, conforme a l'article 46 de la Llei 29/1998, reguladora de la Jurisdicció Contenciosa Administrativa, tot això sense perjuí que puga exercitar-se qualsevol altre recurs que s'estime convenient.  
  
  
València, 15 d'abril de 2014.- El conseller de Presidència i Agricultura, Pesca, Alimentació i Aigua: José Císcar Bolufer.